Petrašiūnų tiltas

Petrašiūnų tiltas – buvusio siaurojo geležinkelio tiltas Petrašiūnuose (Klovainių sen.), Pakruojo rajone, nutiestas per Mūšos upę kelyje . Greta jo, pasroviui, ant praplatintų atramų įrengtas šiuolaikinis tiltas automobilių eismui.
miniatiūra|220px|left|Sublokuotos tilto atramos
miniatiūra|220px|left|Bėgių kelias šalia tilto

Tiltas pastatytas 1937 m., priklauso siaurojo geležinkelio kompleksui, yra regioninis technikos paminklas, 1996 m. įrašytas į Kultūros paveldo registrą. Greta automobilių tilto išlikusi geležinkelio tilto dalis nenaudojama ir yra užtverta, stūkso neveikiančioje siauruko atšakoje, vedančioje nuo Petrašiūnų geležinkelio stoties į Linkuvą.Ateičiai liks siauruko fragmentai. Tiltai baigia sugriūti. krastas.lt Siauruko stotis stovi už 0,6 km į pietvakarius nuo tilto, joje pristatoma vietinio siauruko muziejinė ekspozicija.Petrašiūnų siauruko ekspozicija pakruojokrastovietoves.lt

 Konstrukcija 

Tilto tūrinė erdvinė kompozicija: plieninių sijų, 6 tarpatramių, vienkelis tiltas. Tilto ilgis – 74,2 m, 6 angos po 10,7 m. Automobilių tilto plotis – 7,0 m, su vienu 1,5 m pločio šalitilčiu pėstiesiems, geležinkelio tilto plotis – 4,4 m. Buvusi važiuojamoji kelio dalis rytų pusėje neišlikusi. 1957 m. tiltas išplatintas iki automobilių tilto. Geležinkelio tilto perdangos plieninės, automobilių tilto – gelžbetoninės.

Tilto konstrukcijas laiko 2 kranto betoninės atramos-ramtai ir 5 vidurinės betoninės atramos-taurai, kurie remiasi į gelžbetoninius pamatus. Geležinkelio tilto atramos sublokuotos su naujo, pristatyto automobilių tilto atramomis. Geležinkelio pusėje senosios atramos su lytlaužomis. Panaudotos plieninės dvitėjinės sijos. Inžinerinė įranga - atraminiai plieniniai guoliai. Ant geležinkelio tilto pakloti mediniai pabėgiai su medinėmis tvirtinimo sijomis (išlikę tik jų fragmentai). Senosios betoninės atramos padengtos tašyto granito blokais.

 Tilto būklė 

2025 m. rugsėjo mėn. apribotas eismas tiltu dėl paaiškėjusios pažaidos įtemptojo gelžbetonio perdangos plokštėje. Ant tilto leidžiama judėti viena eismo juosta.Ribojamas eismas tiltu per Mūšą – aptikti perdangos plokštės pažeidimai '15min.lt'' 2025-09-12

 Šaltiniai 

 Nuorodos 

 Tiltas per Mūšą Pakruojo–Linkuvos kelio nr. 151 8,5 km (Petrašiūnų tiltas)  (Henriko Kebeikio kolekcija, 31-34 nuotraukos)

Kategorija:Lietuvos sijiniai tiltai
Kategorija:Pakruojo rajono paveldas
Kategorija:Tiltai per Mūšą
Kategorija:Geležinkelio tiltai Lietuvoje
Kategorija:Lietuvos siaurieji geležinkeliai
Kategorija:Pakruojo rajono tiltai